**Braille-neuvottelukunnan toimintakertomus 2015**

**Braille-neuvottelukunta 1.5.2014–30.4.2018**

Teuvo Heikkonen, puheenjohtaja, tiedonsaantijohtaja, Näkövammaisten Keskusliitto ry  
Riitta Eronen, tutkija, Kotimaisten kielten keskus  
Teemu Kuusisto, opiskelija, Helsingin yliopisto  
Markku Leskinen, yliopistonopettaja, Jyväskylän yliopisto  
Tuija Piili-Jokinen, ohjaava opettaja, Oppimis- ja ohjauskeskus Onerva  
Maria von Rutenberg, lehtori Keskuspuiston ammattiopisto, Arlan toimipaikka  
Kirsi Ylänne, projektipäällikkö, Celia

Sihteerinä toimii Tiia Haapakoski, Celia

**Kokoukset ja omat tapahtumat**

Braille-neuvottelukunta kokoontui neljä kertaa. Kokoukset pidettiin Celiassa.

Järjestettiin koulutustilaisuus Goodfeel-pistenuotinnusohjelmasta 23.1.2015. Kouluttajana toimi Riikka Hänninen.

Vuoden 2015 pohjoismaisten Braille-neuvottelukuntien kokous pidettiin Helsingissä 1.-2.10.2015. Ensimmäisenä kokouspäivänä käytiin läpi eri neuvottelukuntien maakohtaiset raportit. Toisena päivänä ohjelmassa oli avoin seminaari, jonka aiheena oli Motivating Braille Literacy in the Digital Age. Kokouksessa oli yhteensä 23 osallistujaa Ruotsista, Norjasta, Tanskasta, Virosta ja Suomesta. Seminaariin osallistui n. 40 ihmistä. Seminaarin ohjelma ja esitykset ovat neuvottelukunnan sivustolla: http://www.pistekirjoitus.fi/neuvottelukunta/tapahtumat/

**Osallistuminen seminaareihin**

Braille-neuvottelukunnan jäseniä osallistui näkövammaisten koululaisten ja opiskelijoiden kanssa työskentelevien verkostopäiville 8.-9.1.2015 Iiris-keskuksessa. Verkostopäivien nimi oli Yhdessä näemme enemmän.

Maria Rutenberg osallistui Novir-seminaariin Braille and Tactile Reading Tukholmassa 4.-6.3.2015.

**Muu toiminta**

Braille-neuvottelukunnan verkkosivuja www.pistekirjoitus.fi uudistettiin ja päivitettiin samalla, kun julkaisualusta vaihtui. Sivujen ruotsinkieliset versiot julkaistiin vuoden 2015 alussa.

Matematiikan ASCII-merkintöjen päivitys aloitettiin.

Näkövammaisalan sanaston toimitustyötä jatkettiin.

Braille-neuvottelukunta jakoi vuonna 2015 ensimmäisen kerran palkinnon ansiokkaalle näkövammapedagogiikkaan liittyvälle opinnäytetyölle. Markku Leskinen kartoitti palkinnon saajaehdokkaat. Ehdokkaiksi hyväksyttiin tutkielmat, jotka olivat valmistuneet vuosina 2013-2015. Mukaan hyväksyttiin hoitotieteen, terveystieteiden, sosiaalitieteiden, humanististen tieteiden ja kasvatustieteiden opinnäytetyöt, joissa kohderyhmänä olivat olleet näkövammaiset. Lääketieteellisen silmätutkimuksen aiheita ei hyväksytty. Palkinnon sai Laura Kalola Hämeenlinnan amk:n opinnäytetyöstä *”Myyrät”-lautapeli näkövammaisille lapsille ja nuorille*. Palkintostipendin suuruus oli 500 euroa. Palkinto jaettiin 2.10.2015 Motivating Braille Literacy in the Digital Age -seminaarissa.

**Julkaisut**

Ohje Goodfeel-pistenuotinnusohjelman käyttöön julkaistiin neuvottelukunnan sivulla Word-dokumenttina ja pdf-muodossa. Ohjeen laativat Riikka Hänninen ja Kaisa Kauppinen.

Murra koodi (Crack the Code) –vihkoon laadittiin uusi taitto ja uudet kannet. Aikaisempi versio hylättiin pistekirjoitusfonttien ongelmien vuoksi. Murra koodi julkaistiin lokakuun alussa ja siitä otettiin uusi painos vuoden lopussa. Kaikkiaan vihkoja painettiin 2000 kpl. Vihkossa on A5-kokoiset sivut. Vihkoja jaetaan Onervan ja Näkövammaisten liiton lasten kuntoutuksen kautta. Murra koodista laitettiin myös vapaasti tulostettava versio neuvottelukunnan verkkosivuille.